**,,ახალგაზრდული ინიციატივების მხარდაჭერა"**

ქ. ბათუმის მუნიციპალიტეტის 2018 წლის დამტკიცებული ბიუჯეტით გათვალისწინებული პროგრამის ,,ახალგაზრდობის განვითარების ხელშეწყობა“, ქვეპროგრამის ,,ახალგაზრდული ცენტრის“ ფარგლებში გათვალისწინებულია ღონისძიების ,,ახალგაზრდული ინიციატივების მხარდაჭერა" ორგანიზება.

ღონისძიების ფარგლებში კონკურსის წესით განხორციელდება ახალგაზრდა კონკურსანტების ფინანსური მხარდაჭერა, რომელთა მიერ ინიცირებული პროექტების განხორციელება ხელს შეუწყობს ახალგაზრდების ინიციატივების წახალისებას, არსებული პოტენციალის რეალიზებას და ახალგაზრდული საქმიანობის განვითარებას. პრიორიტეტი მიენიჭება ინოვაციურ და კრეატიულ პროექტებს შემდეგი მიმართულებით: ა) განათლებისა და კულტურის ხელშეწყობა / მხარდაჭერა / წახალისება / სტიმულირება;

ბ) სპორტი ჯანსაღი ცხოვრების წესის დამკვიდრება, პოპულარიზაცია;

გ) ახალგაზრდობის სფერო (ახალგაზრდული პოლიტიკის განვითარების ხელშეწყობის მიზნით);

დ) სოციალური მეწარმეობის (ახალგაზრდა მეწარმეთა) ხელშეწყობა (სოციალურად დაუცველთა, შშმ პირთა, უსინათლიოთა დასაქმება, ახალგაზრდა გამომგონებელთა ხელშეწყობა);

ე) ტურიზმის განვითარების ხელშეწყობა (მათ შორის, სპორტული ტურიზმი (ფეხით მოგზაურობა, სამთო-საწყლოსნო (ტივი, ნავი, კანოე, კაიაკი, ბაიდარი, ჯომარდობა), სამთო-სათხილამურო, ველოსიპედით, ასევე, აგროტურიზმი, ბიზნესტურიზმი (მ.შ. ტურისტული ბიზნეს ფორუმი), გამოფენა - გაყიდვები (ხალხური რეწვის ნაწარმის, ხელნაკეთი ნივთების და სხვა);

ვ) ინტელექტუალურ - საგანმანათლებლო და შემეცნებითი პროექტების წახალისება (პროფესიული ორიენტაცია და კარიერის დაგეგმვა, ახალგაზრდა მეცნიერები, ეკოლოგია და გარემოს დაცვა და ა.შ.);

ზ) და სხვა პროექტები (საზოგადოებრივ, კულტურულ და პოლიტიკურ ცხოვრებაში ახალგაზრდების აქტიური ჩართვის შესაძლებლობების წახალისება, სტიმულირება, ხელშეწყობა და მხარდაჭერა).

ღონისძიებაში ,,ახალგაზრდული ინიციატივების მხარდაჭერა" მონაწილეობის მიღება შეუძლია ნებისმიერ დაინტერესებული ფიზიკურ პირს (შემდგომში - კონკურსანტი), თუ ის აკმაყოფილებს კანონით დადგენილ მოთხოვნებს და განაცხადის შეტანის მომენტისთვის რეგისტრირებულია ქ. ბათუმის მუნიციპალიტეტის ტერიტორიაზე. 2. ღონისძიებაში ,,ახალგაზრდული ინიციატივების მხარდაჭერა" მონაწილეობის მისაღებად ქ. ბათუმის მუნიციპალიტეტის მერიაში (შემდგომში - მერია) წარმოდგენილი უნდა იქნეს შემდეგი დოკუმენტაცია:

ა) განაცხადი, სააპლიკაციო ფორმასთან ერთად (დანართი 2);

ბ) სარეკომენდაციო წერილი;

გ) ავტობიოგრაფია / CV;

დ) პირადობის მოწმობის ასლი;

ე) ცნობა რეგისტრაციის ადგილის შესახებ;

ვ) თანადაფინანსების შემთხვევაში - დამადასტურებელი საბუთი;

ზ) თუ განმცხადებელი არასრულწლოვანია, კანონიერი წარმომადგენლის (დედის ან მამის) პირადობის მოწმობის ასლი და განმცხადებლის დაბადების მოწმობის ასლი.

3. მერია უფლებამოსილია საჭიროების შემთხვევაში მოითხოვოს დამატებითი დოკუმენტაცია.

ღონიძიების ბიუჯეტი განისაზღვრა 30 000 (ოცდაათი ათასი) ლარის ოდენობით.თითოეული კონკურსანტის მიერ, მოთხოვნილი თანხა არ უნდა აღმატებოდეს 3 000 (სამი ათასი) ლარს.